หนาวแน่ ผู้แจ้งได้สินบนนำจับ ปรับ 1 หมื่นขายของออนไลน์ให้ Inbox ถามราคา 
พ่อค้า แม่ค้าออนไลน์ที่มีพฤติกรรมงุบงิบ อุบอิบ หมกเม็ดไม่บอกราคาสินค้า และให้ผู้ซื้ออินบ็อกซ์ หรือแอดไลน์ถามราคาควรหยุดทำ เพราะหากยังฝ่าฝืนมีสิทธิ์ถูกปรับสูงสุด 1 หมื่นบาท,ตามประกาศคณะกรรมการกลางว่าด้วยราคาสินค้าและบริการ ฉบับที่ 44 พ.ศ. 2560 ลงวันที่ 24 ม.ค. 60 เรื่อง การแสดงราคาและรายละเอียดเกี่ยวกับการจำหน่ายสินค้าและบริการผ่านระบบพาณิชย์อิเล็กทรอนิกส์ หรือออนไลน์ ซึ่งเว็บไซต์ราชกิจจานุเบกษาได้เผยแพร่เมื่อ 17 มี.ค. 60 ที่ผ่านมา,ระบุว่ารายละเอียดเกี่ยวกับสินค้าให้ชัดเจนและถูกต้อง เช่น น้ำหนัก สินค้าประเภทใด ราคาขายต่อหน่วย และต้องขายจริงตามราคาที่ระบุไว้ในสื่อโซเชียลต่างๆ ทั้ง เฟซบุ๊ก ไลน์ อินสตาแกรม เว็บไซต์ นอกจากประกาศใช้แล้ว ยังมีการกำหนดโทษไว้ด้วย หากไม่แสดงราคาสินค้าไว้อย่างชัดเจน,ฝ่ายนิติการ กรมการค้าภายใน กระทรวงพาณิชย์ ยืนยันกับไทยรัฐออนไลน์ว่า หากไม่ปฏิบัติตามจะถูกปรับเงินสูงสุดไม่เกิน 1 หมื่นบาท และผู้ร้องเรียนแจ้งเบาะแสมีสิทธิ์ได้รับสินบนนำจับ 25% ของยอดปรับด้วย เนื่องจากที่ผ่านมาไม่ค่อยบอกราคาสินค้า ต้องให้อินบ็อกซ์ถาม หรือติดต่อส่วนตัวเพื่อให้รู้ราคาอย่างแท้จริง ทำให้ผู้บริโภคไม่มีโอกาสเปรียบเทียบราคาก่อนตัดสินใจซื้อและถูกหลอกได้ง่าย,พระราชบัญญัติว่าด้วยราคาสินค้าและบริการ พ.ศ. 2542,ทั้งนี้หากนักช็อปออนไลน์เดือดร้อนเกี่ยวกับการซื้อขาย ไม่ได้รับความเป็นธรรมทางการค้า ไม่ปิดป้ายราคา หรือถูกเอารัดเอาเปรียบ โทรแจ้งศูนย์รับเรื่องร้องเรียนราคาสินค้า กรมการค้าภายใน ได้ที่ ,สายด่วน 1569, ตามเวลาทำการ ซึ่งมีเจ้าหน้าที่รับเรื่องถึง 20.30 น. ซึ่งต่อไปจะพัฒนาให้มีการบันทึกเทปหลังเวลา 20.30 น. เมื่อหมดเวลาทำการของเจ้าหน้าที่,,เลิกงุบงิบส่งราคาทางอินบ็อกซ์ พ่อค้าแม่ขายออนไลน์ห้ามทำอะไร?,ไม่มีอินบ็อกซ์แล้ว ผู้ค้าออนไลน์ ต้องแสดงราคาสินค้าและบริการให้ชัดเจน
พ่อค้า แม่ค้าออนไลน์ที่มีพฤติกรรมงุบงิบ อุบอิบ หมกเม็ดไม่บอกราคาให้ผู้ซื้ออินบ็อกซ์ หรือแอดไลน์ถามราคาควรหยุดทำ เพราะหากยังฝ่าฝืนมีสิทธิ์ถูกปรับสูงสุด 1 หมื่นบาท
ขายของออนไลน์ ถูกปรับ,อินบ็อกซ์,ปรับ 1 หมื่น,กรมการค้าภายใน,ทีมข่าวเฉพาะกิจไทยรัฐออนไลน์